Suvestinė redakcija nuo 2005-03-02 iki 2005-07-16

Įsakymas paskelbtas: Žin. 2002, Nr. 15-591, i. k. 1022230ISAK00000014

LIETUVOS RESPUBLIKOS SOCIALINĖS APSAUGOS IR DARBO MINISTRAS

Į S A K Y M A S

DĖL DARBO RINKOJE PAPILDOMAI REMIAMŲ BEDARBIŲ UŽIMTUMO RĖMIMO TVARKOS IR ĮDARBINIMO Į UŽIMTUMO FONDO REMIAMUS DARBUS TVARKOS PATVIRTINIMO

2002 m. sausio 28 d. Nr. 14

Vilnius

Vadovaudamasi Lietuvos Respublikos bedarbių rėmimo įstatymo 5, 7, 8, 11, 13, 14, 16, 161,19, 201, 22 straipsnių pakeitimo įstatymu (Žin., 2002, Nr. 2-51),

1. Tvirtinu pridedamas:

1.1. Darbo rinkoje papildomai remiamų bedarbių užimtumo rėmimo tvarką;

1.2. Įdarbinimo į Užimtumo fondo remiamus darbus tvarką.

2. Laikau netekusiais galios:

2.1. Lietuvos Respublikos socialinės apsaugos ir darbo ministerijos 1997 m. spalio 6 d. įsakymo Nr. 119 „Dėl bedarbių įdarbinimo pagal kvotą tvarkos patvirtinimo“ 1 ir 2 punktus;

2.2. Lietuvos Respublikos socialinės apsaugos ir darbo ministerijos 2000 m. kovo 1 d. įsakymą Nr. 23 „Dėl Socialinės apsaugos ir darbo ministerijos 1997 m. spalio 6 d. įsakymo Nr. 119 „Dėl bedarbių įdarbinimo pagal kvotą tvarkos patvirtinimo“ dalinio pakeitimo“;

2.3. Lietuvos Respublikos socialinės apsaugos ir darbo ministerijos 1996 m. kovo 12 d. įsakymą Nr. 39 „Dėl Lietuvos Respublikos gyventojų užimtumo įstatymo pakeitimo ir papildymo įstatymo įgyvendinimo“;

2.4. Lietuvos Respublikos socialinės apsaugos ir darbo ministerijos 1999 m. sausio 11 d. įsakymo Nr. 8 1 punktą;

2.5. Lietuvos Respublikos socialinės apsaugos ir darbo ministerijos 2000 m. kovo 1 d. įsakymą Nr. 24 „Dėl Socialinės apsaugos ir darbo ministerijos 1996 m. kovo 12 d. įsakymo Nr. 39 „Dėl Lietuvos Respublikos gyventojų užimtumo įstatymo pakeitimo ir papildymo įstatymo įgyvendinimo“ dalinio pakeitimo“;

2.6. Lietuvos Respublikos socialinės apsaugos ir darbo ministerijos 2001 m. gegužės 8 d. įsakymo Nr. 60 „Dėl įdarbinimo į Užimtumo fondo remiamus darbus tvarkos 2.1 ir 2.2 punktų ir Bedarbių registravimo, pašalpų jiems skyrimo ir mokėjimo tvarkos 11, 12, 13 punktų dalinio pakeitimo ir papildymo“ (Žin., 2001, Nr. 45-1598) 1 punktą.

Socialinės apsaugos ir darbo Ministrė	Vilija Blinkevičiūtė

PATVIRTINTA

Lietuvos Respublikos socialinės

apsaugos ir darbo ministro

2002 m. sausio 28 d. įsakymu Nr. 14

Darbo rinkoje Papildomai remiamų bedarbių užimtumo rėmimo tvarka

I. Bendrosios nuostatos

1. Darbo rinkoje papildomai remiamų bedarbių užimtumo rėmimo tvarka (toliau – tvarka) pagal Lietuvos Respublikos bedarbių rėmimo įstatymo 7 ir 8 straipsnius (Žin., 1991, Nr. 2-25; 1996, Nr. 18-457; 1999, Nr. 65-2086; 2002, Nr. 2-51) nustato darbo vietų steigimo ir įdarbinimo į jas organizavimą darbo rinkoje papildomai remiamiems bedarbiams.

2. Bedarbiai, turintys ar galintys turėti sunkumų susirasti darbą dėl nepakankamos kvalifikacijos ar darbo patirties, ilgalaikio nedarbo ar darbingumo praradimo, gali būti papildomai remiami priimant juos į darbą.

Darbo rinkoje papildomai remiami bedarbiai yra šie:

Punkto pakeitimai:

Nr. 168, 2002-12-30, Žin., 2003, Nr. 2-62 (2003-01-08), i. k. 1022230ISAK00000168

2.1. neįgalieji;

Papunkčio pakeitimai:

Nr. A1-51, 2005-02-22, Žin., 2005, Nr. 29-913 (2005-03-01), i. k. 1052230ISAK000A1-51

2.2. asmenys nuo 16 iki 25 metų, pirmą kartą pradedantys darbinę veiklą;

2.3. profesinių, aukštesniųjų ir aukštųjų mokyklų absolventai, pradedantys darbinę veiklą pagal specialybę;

2.4. ilgalaikiai bedarbiai, kurių nedarbo trukmė nuo įsiregistravimo darbo biržoje dienos ilgesnė kaip 2 metai;

2.5. asmenys, kuriems iki senatvės pensijos amžiaus likę ne ilgiau kaip 5 metai;

2.6. motina arba tėvas, auginanti (-is) vaiką iki 8 metų;

2.7. asmenys, grįžę iš laisvės atėmimo vietų, kai laisvės atėmimo laikotarpis buvo ilgesnis negu 6 mėnesiai.

3. Šios tvarkos 2.6 ir 2.7 punktuose nurodyti asmenys laikomi darbo rinkoje papildomai remiamais bedarbiais, kai jie kreipiasi į darbo biržą ne vėliau kaip per 6 mėnesių laikotarpį nuo priežasčių, dėl kurių nedirbo, pasibaigimo.

4. Įsiregistravusiems darbo biržoje darbo rinkoje papildomai remiamiems bedarbiams (toliau – remiami bedarbiai) nustatyta tvarka sudaromi Individualūs įsidarbinimo planai, kuriuose numatomos labiausiai tinkančios jų integravimui į darbo rinką aktyvios darbo rinkos politikos priemonės. Tuo atveju, kai per 3 mėnesius nuo įsiregistravimo dienos jie neįsidarbina ir nenumatytas jų dalyvavimas aktyvios darbo rinkos politikos priemonėse, jiems įdarbinti organizuojamas darbo vietų steigimas (pritaikymas).

Punkto pakeitimai:

Nr. A1-51, 2005-02-22, Žin., 2005, Nr. 29-913 (2005-03-01), i. k. 1052230ISAK000A1-51

II. Darbo vietų steigimo organizavimas

5. Darbo vietų steigimas (pritaikymas) remiamoms bedarbių grupėms nepažeidžiant rinkos ekonomikos principų gali būti organizuojamas visų nuosavybės formų įmonėse, įstaigose ir organizacijose (toliau – įmonėse), kurios per pastaruosius 3 mėnesius atitiko šias sąlygas:

5.1. vykdė ūkinę veiklą;

5.2. deklaravo pajamas ir mokėjo įstatymų nustatytus mokesčius;

5.3. nemažino darbuotojų skaičiaus;

5.4. neturėjo gamybos prastovų, kilusių ne dėl darbuotojų kaltės ir priverstinio ne visos darbo dienos arba savaitės darbo laiko.

6. Darbo vietų steigimas (pritaikymas) taip pat gali būti organizuojamas įmonėse, kurios buvo įsteigtos per pastaruosius 3 mėnesius, netaikant šios tvarkos 5 punkte išvardytų sąlygų.

7. Darbo vietos I ir II grupių invalidams (neįgaliesiems, kuriems nustatytas 30–40 procentų darbingumo lygis) įdarbinti steigiamos darbo biržos teikimu savivaldybėms kasmet nustatant darbdaviams įdarbinimo arba papildomų darbo vietų skaičiaus steigimo (pritaikymo) kvotas (toliau – kvota) nuo 2 iki 5 procentų nuo įmonės vidutinio metinio darbuotojų skaičiaus (skaičiuojant pilnus etatus), kurį jie turi rezervuoti arba papildomai įsteigti (pritaikyti), jeigu įmonėje dirba ne mažiau kaip 50 darbuotojų.

Punkto pakeitimai:

Nr. A1-51, 2005-02-22, Žin., 2005, Nr. 29-913 (2005-03-01), i. k. 1052230ISAK000A1-51

8. Įmonėse, kuriose dirba mažiau kaip 50 darbuotojų, darbo vietos I ir II grupių invalidams (neįgaliesiems, kuriems nustatytas 30–40 procentų darbingumo lygis) įdarbinti gali būti steigiamos (pritaikomos) pagal darbo biržų ir darbdavių sutartis.

Punkto pakeitimai:

Nr. A1-51, 2005-02-22, Žin., 2005, Nr. 29-913 (2005-03-01), i. k. 1052230ISAK000A1-51

9. Darbo vietos III grupės invalidams (neįgaliesiems, kuriems nustatytas 30–40 procentų darbingumo lygis) bei šios tvarkos 2.2–2.7 punktuose nurodytoms remiamoms bedarbių grupėms įdarbinti įmonėse nepriklausomai nuo jose dirbančių darbuotojų skaičiaus gali būti steigiamos (pritaikomos) pagal darbo biržų ir darbdavių sutartis.

Punkto pakeitimai:

Nr. A1-51, 2005-02-22, Žin., 2005, Nr. 29-913 (2005-03-01), i. k. 1052230ISAK000A1-51

10. Pasiūlymus savivaldybėms dėl bendros metinės kvotos dydžio darbdaviams nustatymo pateikia darbo biržos, apsvarsčiusios trišalėse komisijose prie darbo biržų.

11. Darbo vietos, kurių steigimas (pritaikymas) invalidams (neįgaliesiems) įdarbinti reikalauja iš darbdavio ypatingų pastangų (architektūrinio, inžinerinio ar kitokio fizinės aplinkos pritaikymo), nustatant kvotos dydį ir jos vykdymą gali būti prilygintos iki 3 kvotuotų darbo vietų.

Punkto pakeitimai:

Nr. A1-51, 2005-02-22, Žin., 2005, Nr. 29-913 (2005-03-01), i. k. 1052230ISAK000A1-51

12. Darbdaviai priklausomai nuo nustatytos metinės kvotos dydžio savarankiškai nustato rezervuojamas arba papildomai steigiamas (pritaikomas) darbo vietas, jų pobūdį bei pretendentams šioms vietoms užimti keliamus reikalavimus (profesija, kvalifikacija, darbingumas ir kt.) tai darbo vietai užimti ir jas įregistruoja darbo biržoje.

13. Darbdaviai, nevykdantys I ir II grupių invalidų (neįgaliųjų, kuriems nustatytas 30–40 procentų darbingumo lygis) įdarbinimo arba papildomų darbo vietų skaičiaus steigimo kvotų, kiekvienu atveju už kiekvieną neįdarbintą invalidą (neįgalųjį) moka į teritorinės darbo biržos Užimtumo fondą 15 minimalių mėnesinių algų dydžių įmoką, išskyrus atvejus, kai darbo birža nesikreipė dėl jų įdarbinimo. Šios lėšos naudojamos darbo vietoms steigti arba jas pritaikyti invalidams (neįgaliesiems) įdarbinti.

Punkto pakeitimai:

Nr. A1-51, 2005-02-22, Žin., 2005, Nr. 29-913 (2005-03-01), i. k. 1052230ISAK000A1-51

III. Įdarbinimo į įsteigtas darbo vietas organizavimas

14. Remiamiems bedarbiams įdarbinti į įsteigtas (pritaikytas) darbo vietas tarp darbo biržos ir darbdavio sudaroma Darbo rinkoje papildomai remiamų bedarbių įdarbinimo sutartis (priedas).

15. Įdarbinant pagal Darbo rinkoje papildomai remiamų bedarbių įdarbinimo sutartį tarp remiamo bedarbio ir darbdavio, vadovaujantis Darbo sutarties įstatymu, sudaroma neterminuota darbo sutartis. Įdarbintiems asmenims mokamas kolektyvinėje ir (arba) darbo sutartyje nurodyto dydžio atlyginimas bei teikiamos visos įstatymų nustatytos socialinės garantijos nepriklausomai nuo darbo biržos darbdaviui mokamos užimtumo rėmimo subsidijos dydžio.

16. Bendras įdarbintų remiamų bedarbių skaičius kalendoriniais metais neturi viršyti įmonėse, kuriose dirba ne daugiau kaip 4 darbuotojai – 1 asmens, nuo 5 iki 10 darbuotojų – 2 asmenų, nuo 11 iki 20 darbuotojų – 3 asmenų, nuo 21 ir daugiau darbuotojų – 20 procentų vidutinio mėnesinio darbuotojų skaičiaus.

Darbo vietų steigimas arba jų pritaikymas remiamiems bedarbiams įdarbinti, mokant darbdaviams užimtumo rėmimo subsidijas darbo vietų steigimo arba pritaikymo išlaidoms padengti, negali būti pagrindu esamoms darbo vietoms mažinti.

Punkto pakeitimai:

Nr. 168, 2002-12-30, Žin., 2003, Nr. 2-62 (2003-01-08), i. k. 1022230ISAK00000168

Nr. A1-82, 2004-03-30, Žin., 2004, Nr. 52-1735 (2004-04-08), i. k. 1042230ISAK000A1-82

17. Darbdaviams, darbo biržos siuntimu įdarbinusiems I ir II grupių invalidus (neįgaliuosius, kuriems nustatytas 30–40 procentų darbingumo lygis) į papildomas kvotomis nustatytas arba pagal darbo biržos ir darbdavių sutartis įsteigtas darbo vietas, jų darbo laikotarpiu iš Užimtumo fondo, valstybės biudžeto ir Europos Sąjungos struktūrinių fondų lėšų mokamos šio dydžio užimtumo rėmimo subsidijos darbo vietų steigimo arba jų pritaikymo išlaidoms padengti:

Punkto pakeitimai:

Nr. A1-82, 2004-03-30, Žin., 2004, Nr. 52-1735 (2004-04-08), i. k. 1042230ISAK000A1-82

Nr. A1-51, 2005-02-22, Žin., 2005, Nr. 29-913 (2005-03-01), i. k. 1052230ISAK000A1-51

17.1. per pirmuosius 12 mėnesių – minimalios mėnesinės algos dydžio kiekvieną mėnesį;

17.2. per kitus 6 mėnesius – 50 procentų minimalios mėnesinės algos dydžio kiekvieną mėnesį.

18. Darbdaviams, darbo biržos siuntimu įdarbinusiems III grupės invalidus (neįgaliuosius, kuriems nustatytas 45–55 procentų darbingumo lygis) ir šios tvarkos 2.2–2.7 punktuose nurodytus remiamus bedarbius, jų darbo laikotarpiu iš Užimtumo fondo, valstybės biudžeto ir Europos Sąjungos struktūrinių fondų lėšų mokamos šio dydžio užimtumo rėmimo subsidijos darbo vietų steigimo išlaidoms padengti:

Punkto pakeitimai:

Nr. A1-82, 2004-03-30, Žin., 2004, Nr. 52-1735 (2004-04-08), i. k. 1042230ISAK000A1-82

Nr. A1-51, 2005-02-22, Žin., 2005, Nr. 29-913 (2005-03-01), i. k. 1052230ISAK000A1-51

18.1. per pirmuosius 6 mėnesius – vienos minimalios mėnesinės algos dydžio už kiekvieną mėnesį;

18.2. per kitus 6 mėnesius – pusės vienos minimalios mėnesinės algos dydžio už kiekvieną mėnesį.

19. Tuo atveju, kai 2.2.1 ir 2.2.2 punktuose nurodyti asmenys įdarbinami ne visos darbo dienos arba darbo savaitės darbo laikui (Darbo kodekso 146 straipsnis), nustatytos užimtumo rėmimo subsidijos mažinamos proporcingai nustatytam darbo laikui arba į tą darbo vietą papildomai įdarbinami darbo biržos siųsti bedarbiai, kad bendras įdarbintųjų darbo laikas sudarytų visos darbo dienos arba darbo savaitės darbo laiką.

Punkto pakeitimai:

Nr. 168, 2002-12-30, Žin., 2003, Nr. 2-62 (2003-01-08), i. k. 1022230ISAK00000168

20. Darbdaviai, kuriems buvo išmokėtos užimtumo rėmimo subsidijos, pasibaigus jų mokėjimui vienerius metus be darbo biržos sutikimo negali panaikinti šių darbo vietų ar nutraukti darbo sutarties savo iniciatyva su įdarbintais į jas darbuotojais, kai nėra jų kaltės, išskyrus atvejus, kai įmonė likviduojama (Darbo kodekso 136 straipsnio 1 dalies 6 punktas ir šio straipsnio 2 dalis).

Punkto pakeitimai:

Nr. 168, 2002-12-30, Žin., 2003, Nr. 2-62 (2003-01-08), i. k. 1022230ISAK00000168

21. Darbdaviai, nutraukę darbo sutartį su pagal šią tvarką įdarbintu darbuotoju, privalo pranešti darbo biržai ir priimti kitą jos siųstąjį remiamą bedarbį. Šiuo atveju tęsiamas anksčiau sutartos užimtumo rėmimo subsidijos mokėjimas, įskaitant jau išmokėtas subsidijas.

Punkto pakeitimai:

Nr. 168, 2002-12-30, Žin., 2003, Nr. 2-62 (2003-01-08), i. k. 1022230ISAK00000168

22. Darbdaviai, nevykdantys šios tvarkos 20 punkte nurodytų sąlygų, grąžina darbo biržai 50 procentų gautų užimtumo rėmimo subsidijų.

IV. Baigiamosios nuostatos

Skyriaus numeracijos pakeitimas:

Nr. A1-82, 2004-03-30, Žin., 2004, Nr. 52-1735 (2004-04-08), i. k. 1042230ISAK000A1-82

Nr. A1-209, 2004-08-07, Žin., 2004, Nr. 139-5074 (2004-09-16), i. k. 1042230ISAK00A1-209

23. Užimtumo rėmimo subsidijų mokėjimo pasibaigimas negali būti darbuotojo, įdarbinto pagal šią tvarką, atleidimo iš darbo priežastis.

Punkto numeracijos pakeitimas:

Nr. A1-82, 2004-03-30, Žin., 2004, Nr. 52-1735 (2004-04-08), i. k. 1042230ISAK000A1-82

Nr. A1-209, 2004-08-07, Žin., 2004, Nr. 139-5074 (2004-09-16), i. k. 1042230ISAK00A1-209

24. Asmenims, nutraukusiems darbo sutartį darbuotojo pareiškimu (išskyrus Darbo kodekso 127 straipsnio 2 dalį ir 128 straipsnį), šalių susitarimu arba atleistiems iš darbo dėl jų kaltės, pakartotinai įsiregistravus darbo biržoje, papildomas užimtumo rėmimas gali būti taikomas teritorinės darbo biržos direktoriaus sprendimu, pritarus trišalei komisijai prie teritorinės darbo biržos.

Punkto pakeitimai:

Nr. 168, 2002-12-30, Žin., 2003, Nr. 2-62 (2003-01-08), i. k. 1022230ISAK00000168

Punkto numeracijos pakeitimas:

Nr. A1-82, 2004-03-30, Žin., 2004, Nr. 52-1735 (2004-04-08), i. k. 1042230ISAK000A1-82

Nr. A1-209, 2004-08-07, Žin., 2004, Nr. 139-5074 (2004-09-16), i. k. 1042230ISAK00A1-209

25. Pagal šios tvarkos sąlygas įdarbintų remiamų bedarbių bei darbdaviams išmokėtų užimtumo rėmimo subsidijų apskaitą nustatyta tvarka vykdo darbo biržos.

Punkto numeracijos pakeitimas:

Nr. A1-82, 2004-03-30, Žin., 2004, Nr. 52-1735 (2004-04-08), i. k. 1042230ISAK000A1-82

Nr. A1-209, 2004-08-07, Žin., 2004, Nr. 139-5074 (2004-09-16), i. k. 1042230ISAK00A1-209

___________________

Darbo rinkoje papildomai remiamų bedarbių

užimtumo rėmimo tvarkos

priedas

Darbo rinkoje papildomai remiamų bedarbių įdarbinimo

sutartis

__________NR.

(data)

(įmonės, įstaigos, organizacijos pavadinimas)

(toliau – darbdavys), atstovaujama (-as)	,

(pareigos, vardas, pavardė)

Ir	darbo birža (toliau – darbo birža), atstovaujama

(darbo biržos pavadinimas)

, vadovaudamiesi socialinės apsaugos ir darbo ministro 2002 m.

(pareigos, vardas, pavardė)

sausio 28 d. įsakymu Nr. 14 patvirtinta Darbo rinkoje papildomai remiamų bedarbių užimtumo rėmimo tvarka, sudarome šią sutartį:

Sutarties objektas

Darbo rinkoje papildomai remiamų bedarbių įdarbinimas.

Šalių įsipareigojimai:

1. Darbdavio:

1.1. įdarbinti darbo biržos siųstus darbo rinkoje papildomai remiamus bedarbius (toliau – remiamus bedarbius) į įsteigtas (pritaikytas) ir nustatyta tvarka darbo biržoje įregistruotas darbo vietas:

Eil. Nr.	Darbo vietos pavadinimas (pareigos, profesija)	Kiekis, vnt. (skaičius žodžiais)	Numatoma darbo vietos įregistravimo data

1.2. sudaryti su darbo biržos siųstais remiamais bedarbiais neterminuotas darbo sutartis ir per 5 darbo dienas pateikti jai šių sutarčių kopijas;

1.3. įdarbintiems asmenims mokėti kolektyvinėje ir (arba) darbo sutartyje nurodyto dydžio atlyginimą bei teikti įstatymų nustatytas socialines garantijas nepriklausomai nuo darbo biržos mokamos užimtumo rėmimo subsidijos dydžio.

1.4. mėnesiui pasibaigus per 5 darbo dienas pateikti darbo biržai duomenis apie kiekvieną pagal šią sutartį dirbantį asmenį;

1.5. atsisakius siųstajam asmeniui įsidarbinti arba nutraukus darbo sutartį, ne vėliau kaip per 3 darbo dienas pranešti apie tai darbo biržai;

1.6. pasibaigus užimtumo rėmimo subsidijų mokėjimui be darbo biržos sutikimo nenaikinti įsteigtų darbo vietų vienerius metus;

1.7. nenutraukti savo iniciatyva darbo sutarties su įdarbintais į jas darbuotojais nesant jų kaltės, išskyrus atvejį, kai likviduojama įmonė (Lietuvos Respublikos darbo kodekso 136 straipsnio 1 dalies 6 punktas ir šio straipsnio 2 dalis);

1.8. neįvykdžius šios sutarties 1.6 arba 1.7 punktuose nurodytų įsipareigojimų, per 30 kalendorinių dienų grąžinti darbo biržai 50 procentų išmokėtų užimtumo rėmimo subsidijų (pervestų lėšų).

2. Darbo biržos:

2.1. siųsti remiamus bedarbius, atitinkančius darbdavio pateiktus reikalavimus, įsidarbinti į įsteigtas (pritaikytas) darbo vietas;

2.2. mėnesiui pasibaigus per 10 dienų išmokėti darbdaviui, pateikusiam duomenis apie darbuotoją, dirbantį pagal šią sutartį, šių dydžių užimtumo rėmimo subsidijas darbo vietos steigimo (pritaikymo) išlaidoms padengti:

2.2.1. įdarbinus I ir II grupių invalidus (neįgaliuosius, kuriems nustatytas 30–40 procentų darbingumo lygis), per jų darbo laikotarpį:

Papunkčio pakeitimai:

Nr. A1-51, 2005-02-22, Žin., 2005, Nr. 29-913 (2005-03-01), i. k. 1052230ISAK000A1-51

2.2.1.1. per pirmuosius 12 mėnesių – vienos minimalios mėnesinės algos dydžio už kiekvieną mėnesį; 2.2.1.2. kitus 6 mėnesius – pusė vienos minimalios mėnesinės algos dydžio už kiekvieną mėnesį;

2.2.2. įdarbinus III grupės invalidus (neįgaliuosius, kuriems nustatytas 45–55 procentų darbingumo lygis) ir kitus Darbo rinkoje papildomai remiamų bedarbių užimtumo rėmimo tvarkos 2.2–2.7 punktuose nurodytus bedarbius, jų darbo laikotarpiu:

Papunkčio pakeitimai:

Nr. A1-51, 2005-02-22, Žin., 2005, Nr. 29-913 (2005-03-01), i. k. 1052230ISAK000A1-51

2.2.2.1. per pirmuosius 6 mėnesius – vienos minimalios mėnesinės algos dydžio už kiekvieną mėnesį;

2.2.2.2. kitus 6 mėnesius – pusės vienos minimalios mėnesinės algos dydžio už kiekvieną mėnesį.

2.3. Tuo atveju, kai 2.2.1 ir 2.2.2 punktuose nurodyti asmenys įdarbinami ne visos darbo dienos arba darbo savaitės darbo laikui (Darbo kodekso 146 straipsnis), nustatytos užimtumo rėmimo subsidijos mažinamos proporcingai nustatytam darbo laikui arba į tą darbo vietą papildomai įdarbinami darbo biržos siųsti bedarbiai, kad bendras įdarbintųjų darbo laikas sudarytų visos darbo dienos arba darbo savaitės darbo laiką.

3. Kitos sąlygos	.

4. Sutarties pakeitimai ir papildymai galioja, jei jie įforminti raštu ir pasirašyti abiejų šalių ar jų įgaliotų asmenų ir nepažeidžia Darbo rinkoje papildomai remiamų bedarbių užimtumo rėmimo tvarkos, kuria vadovaujantis sudaryta ši sutartis.

5. Sutartis sudaryta dviem egzemplioriais ir įteikta kiekvienai šaliai.

6. Ginčai dėl šios sutarties vykdymo sprendžiami įstatymų nustatyta tvarka.

7. Sutartis galioja nuo pasirašymo datos.

8. Sutartis gali būti nutraukta įstatymų nustatyta tvarka.

3. Šalių adresai ir kiti rekvizitai:

Darbo birža: _________________________________________	Darbdavys: _________________________________________
(adresas, kodas, telefonas) _________________________________________ (banko pavadinimas ir kodas, sąskaitos numeris)	(adresas, kodas, telefonas) _________________________________________ (banko pavadinimas ir kodas, sąskaitos numeris)

(pareigų pavadinimas)	(pareigų pavadinimas)

(parašas)	(parašas)

(vardas ir pavardė)	A. V.	(vardas ir pavardė)	A. V.

______________

Priedo pakeitimai:

Nr. 168, 2002-12-30, Žin., 2003, Nr. 2-62 (2003-01-08), i. k. 1022230ISAK00000168

PATVIRTINTA

Lietuvos Respublikos socialinės apsaugos ir

darbo ministro 2002 m. sausio 28 d. įsakymu

Nr. 14

ĮDARBINIMO Į UŽIMTUMO FONDO REMIAMUS DARBUS TVARKA

I. BENDROSIOS NUOSTATOS

1. Įdarbinimo į Užimtumo fondo remiamus darbus tvarka (toliau – tvarka) pagal Lietuvos Respublikos bedarbių rėmimo įstatymo 201 straipsnį (Žin., 1991, Nr. 2-25; 2002, Nr. 2-51) nustato Užimtumo fondo remiamų darbų (toliau – remiami darbai) organizavimą bedarbiams.

2. Remiamų darbų tikslas:

2.1. sudaryti galimybę įgyti darbo įgūdžius arba juos tobulinti betarpiškai darbo vietoje, siekiant įsitvirtinti nuolatiniam darbui;

2.2. nustatyti kvalifikacinių žinių, kurių trūksta, siekiant dirbti šioje darbo vietoje, ir jas papildyti profesinio mokymo kursuose.

3. Remiami darbai organizuojami:

3.1. pradedantiems darbinę veiklą pagal profesinę kvalifikaciją arba gretutines profesines kompetencijas ar įgytas dalykines žinias;

Papunkčio pakeitimai:

Nr. 169, 2002-12-30, Žin., 2003, Nr. 2-63 (2003-01-08), i. k. 1022230ISAK00000169

3.2. nepasirengusiems darbo rinkai:

3.2.1. neturintiems profesinio pasirengimo;

3.2.2. neturintiems darbinės veiklos praktikos;

3.2.3. turintiems ilgesnę kaip 3 metų darbo pertrauką pagal profesinį pasirengimą ar darbinės veiklos praktiką.

Papunkčio pakeitimai:

Nr. A1-51, 2005-02-22, Žin., 2005, Nr. 29-913 (2005-03-01), i. k. 1052230ISAK000A1-51

II. Remiamų darbų organizavimas

4. Remiami darbai darbo biržos iniciatyva priklausomai nuo susiklosčiusių aplinkybių vietos darbo rinkoje ir finansavimo galimybių gali būti organizuojami visų nuosavybės formų įmonėse, įstaigose ir organizacijose (toliau – įmonės), kurios per pastaruosius 3 mėnesius atitiko šias sąlygas:

4.1. vykdė ūkinę veiklą;

4.2. deklaravo pajamas ir mokėjo įstatymų nustatytus mokesčius;

4.3. nemažino darbuotojų skaičiaus;

4.4. neturėjo gamybos prastovų, kilusių ne dėl darbuotojų kaltės ir priverstinio ne visos darbo dienos arba savaitės darbo laiko.

5. Remiami darbai taip pat gali būti organizuojami visų nuosavybės formų įmonėse, kurios buvo įsteigtos per pastaruosius 3 mėnesius, taip pat veikiančių įmonių padaliniuose, minėtu laikotarpiu įsteigtuose kitose vietovėse, netaikant 4 punkte išvardytų sąlygų.

6. Remiami darbai organizuojami ne ilgiau kaip 6 mėnesius. Jeigu jų metu darbdaviui ir dirbančiam remiamus darbus asmeniui paaiškėja, kad nuolatiniam įsidarbinimui šioje įmonėje būtina įsigyti papildomų žinių profesinio mokymo kursuose, už jos ribų, remiamų darbų trukmė gali būti pratęsiama, bet ne ilgesniam kaip 2 mėnesių laikotarpiui.

7. Pradedančių darbinę veiklą remiamų darbų trukmė gali tęstis iki 3 mėnesių:

7.1. profesinių, aukštesniųjų ir aukštųjų mokyklų absolventų, baigusių profesinio mokymo I, II, III, IV pakopos programas, aukštesniųjų studijų programas, nuosekliųjų universitetinių ir neuniversitetinių studijų bet kurios pakopos programas;

7.2. neturinčių profesinio pasirengimo bedarbių (vidurinių bendrojo lavinimo mokyklų abiturientų, taip pat asmenų, nebaigusių vidurinių bendrojo lavinimo, profesinių, aukštesniųjų ir aukštųjų mokyklų) profesinei motyvacijai nustatyti.

8. Bedarbius, norinčius dirbti remiamus darbus, atsižvelgiant į jų profesinį pasirengimą ir remiamų darbų pobūdį, siunčia darbo birža.

9. Prieš siunčiant bedarbius įsidarbinti, darbo birža tikrina, ar įmonės atitinka šios tvarkos 4 punkte nurodytas sąlygas bei jų pasirengimą įdarbinti bedarbius.

10. Remiamų darbų trukmė neįskaitoma į nedarbo socialinio draudimo išmokos mokėjimo laiką.

Punkto pakeitimai:

Nr. A1-51, 2005-02-22, Žin., 2005, Nr. 29-913 (2005-03-01), i. k. 1052230ISAK000A1-51

11. Dėl remiamų darbų pobūdžio įmonėse sprendžia darbdaviai. Paprastai tai gali būti darbai:

11.1. laisvose arba naujai įsteigtose darbo vietose;

11.2. pakeičiant nuolatinius darbuotojus, jiems išėjus kasmetinių, nėštumo ir gimdymo bei vaiko priežiūros atostogų;

11.3. pagal Lietuvos Respublikos Vyriausybės patvirtintą sezoninių darbų sąrašą.

12. Bendras dirbančių remiamuose darbuose asmenų skaičius kalendoriniais metais negali viršyti įmonėse, kuriose dirba pagal neterminuotą darbo sutartį:

12.1. iki 10 darbuotojų – 1 darbuotojo;

12.2. nuo 11 iki 50 – 2 darbuotojų;

12.3. per 50 darbuotojų – 5 procentų vidutinio mėnesinio darbuotojų skaičiaus.

III. Darbo sutarties sudarymas su asmenimis, dirbančiais remiamus darbus

13. Tarp darbo biržos ir darbdavio, organizuojančio remiamus darbus, kiekvieno asmens įdarbinimo atveju sudaroma Užimtumo fondo remiamų darbų vykdymo ir finansavimo sutartis pagal pridedamą formą (priedas).

14. Darbdaviui, darbo biržos siuntimu įdarbinusiam bedarbius į remiamus darbus, kas mėnesį padengiamos iš Užimtumo fondo, valstybės biudžeto ir Europos Sąjungos struktūrinių fondų lėšų Lietuvos Respublikos Vyriausybės patvirtintos minimalios mėnesinės algos ir nuo šios sumos apskaičiuotų socialinio draudimo įmokų dydžio išlaidos.

Punkto pakeitimai:

Nr. A1-82, 2004-03-30, Žin., 2004, Nr. 52-1735 (2004-04-08), i. k. 1042230ISAK000A1-82

15. Išlaidos padengiamos darbdaviui pateikus darbo biržai duomenis apie šiuos darbus dirbusius asmenis, dirbtą darbo laiką ir išmokėtą jiems darbo užmokestį už praėjusį mėnesį.

16. Tarp bedarbio, dirbančio remiamus darbus, ir darbdavio, vadovaujantis Darbo kodeksu, sudaroma terminuota darbo sutartis.

Punkto pakeitimai:

Nr. 169, 2002-12-30, Žin., 2003, Nr. 2-63 (2003-01-08), i. k. 1022230ISAK00000169

17. Darbo birža gali nutraukti Užimtumo fondo remiamų darbų vykdymo ir finansavimo sutartį, kai:

17.1. įdarbintas į remiamus darbus asmuo be pateisinamos priežasties jos kvietimu neatvyksta į darbo biržą;

17.2. nustatoma, kad darbdavys nevykdo sutartyje numatytų sąlygų;

17.3. darbdavys nutraukia terminuotą darbo sutartį Darbo kodekse nustatyta tvarka;

Papunkčio pakeitimai:

Nr. 169, 2002-12-30, Žin., 2003, Nr. 2-63 (2003-01-08), i. k. 1022230ISAK00000169

17.4. kai įmonėje iš esmės pasikeitė šios tvarkos 4 punkte nurodytos sąlygos.

IV. baigiamosios nuostatos

Skyriaus numeracijos pakeitimas:

Nr. A1-82, 2004-03-30, Žin., 2004, Nr. 52-1735 (2004-04-08), i. k. 1042230ISAK000A1-82

Nr. A1-209, 2004-08-07, Žin., 2004, Nr. 139-5074 (2004-09-16), i. k. 1042230ISAK00A1-209

18. Asmenims, dirbantiems remiamus darbus, mokamas kolektyvinėje sutartyje arba darbo sutartyje nurodyto dydžio atlyginimas bei teikiamos visos įstatymų nustatytos socialinės garantijos nepriklausomai nuo darbdavio gaunamos kompensacijos už bedarbio įdarbinimą į remiamus darbus dydžio.

Punkto numeracijos pakeitimas:

Nr. A1-82, 2004-03-30, Žin., 2004, Nr. 52-1735 (2004-04-08), i. k. 1042230ISAK000A1-82

Nr. A1-209, 2004-08-07, Žin., 2004, Nr. 139-5074 (2004-09-16), i. k. 1042230ISAK00A1-209

19. Nustatytos trukmės remiami darbai pas tą patį darbdavį organizuojami ne daugiau kaip vieną kartą per kalendorinius metus.

Papildyta punktu:

Nr. A1-51, 2005-02-22, Žin., 2005, Nr. 29-913 (2005-03-01), i. k. 1052230ISAK000A1-51

20. Darbo birža kontroliuoja, kaip darbdavys laikosi sudarytos Užimtumo fondo remiamų darbų vykdymo ir finansavimo sutarties sąlygų.

Punkto numeracijos pakeitimas:

Nr. 169, 2002-12-30, Žin., 2003, Nr. 2-63 (2003-01-08), i. k. 1022230ISAK00000169

Nr. A1-82, 2004-03-30, Žin., 2004, Nr. 52-1735 (2004-04-08), i. k. 1042230ISAK000A1-82

Nr. A1-209, 2004-08-07, Žin., 2004, Nr. 139-5074 (2004-09-16), i. k. 1042230ISAK00A1-209

Nr. A1-51, 2005-02-22, Žin., 2005, Nr. 29-913 (2005-03-01), i. k. 1052230ISAK000A1-51

__________________

Įdarbinimo į Užimtumo fondo remiamus

darbus tvarkos

priedas

UŽIMTUMO FONDO REMIAMŲ DARBŲ VYKDYMO IR FINANSAVIMO

SUTARTIS

__________ Nr.

(data)

darbo birža (toliau – darbo birža), atstovaujama

(darbo biržos pavadinimas)

,

(pareigos, vardas, pavardė)

ir	(darbdavys),

(įmonės, įstaigos, organizacijos pavadinimas)

atstovaujama (-as)	,

(pareigos, vardas, pavardė)

sudarome šią sutartį:

Sutarties objektas

Užimtumo fondo remiamų darbų vykdymas ir finansavimas.

Šalių įsipareigojimai

1. Darbo biržos:

1.1. atsiųsti	įdarbinti į Užimtumo fondo

(vardas, pavardė)

remiamus darbus

(įmonės, jos padalinio pavadinimas)

darbo funkcijoms atlikti pagal terminuotą darbo sutartį;

1.2. kas mėnesį per 10 dienų padengti Lietuvos Respublikos Vyriausybės patvirtintos minimalios mėnesinės algos ir nuo šios sumos apskaičiuotų socialinio draudimo įmokų dydžio išlaidas darbdaviui pristačius pažymą apie darbuotojo dirbtą darbo laiką ir jam išmokėtą darbo užmokestį;

1.3. darbdaviui ir Užimtumo fondo remiamus darbus dirbančiam asmeniui susitarus – pasiųsti pastarąjį į mokymo kursus, jei nuolatiniam įdarbinimui šioje įmonėje trūksta kvalifikacinių žinių.

2. Darbdavio:

2.1. įdarbinti darbo biržos siunčiamą asmenį

(vardas, pavardė)

(įmonės, jos padalinio ir pan. pavadinimas)

_____________________________________________________darbo funkcijoms atlikti ir per 5 dienas pristatyti darbo biržai darbo sutarties su darbuotoju kopiją nuo 200___m._________mėn.____d. iki 200___m.__________mėn._____d. laikotarpiui;

2.2. užtikrinti tinkamas pagal darbo pobūdį sąlygas;

2.3. aprūpinti reikiamomis darbo priemonėmis;

2.4. mokėti atitinkantį darbo sąlygas darbo užmokestį ir socialinio draudimo įmokas;

2.5. užtikrinti pirminių darbo įgūdžių įgijimą, kvalifikacijos palaikymą ir tobulinimą darbo vietoje;

2.6. sudaryti sąlygas dirbančiam asmeniui lankytis darbo biržoje pastarosios kvietimu;

2.7. suteikti galimybes lankyti mokymo kursus, jei nuolatiniam įdarbinimui šioje įmonėje reikia papildomų žinių;

2.8. kas mėnesį pateikti darbo biržai pažymą apie darbuotojo dirbtą darbo laiką ir jam išmokėtą darbo užmokestį;

2.9. per 3 dienas pranešti darbo biržai apie terminuotos sutarties nutraukimą.

3. Sutartis sudaroma ______mėnesiams. Esant reikalui, šalims susitarus, ši sutartis gali būti pratęsiama.

4. Darbo birža kontroliuoja sutarties vykdymo sąlygas.

5. Darbo birža gali nutraukti sutartį nepasibaigus jos terminui:

5.1. jei įdarbintam asmeniui surandamas arba jei jis pats susiranda nuolatinį darbą;

5.2. kai įdarbintas į Užimtumo fondo remiamus darbus asmuo be pateisinamos priežasties darbo biržos kvietimu neatvyksta į konsultaciją;

5.3. kai darbdavys nutraukia terminuotą darbo sutartį Darbo kodekso nustatyta tvarka;

Papunkčio pakeitimai:

Nr. 169, 2002-12-30, Žin., 2003, Nr. 2-63 (2003-01-08), i. k. 1022230ISAK00000169

5.4. kai darbdavys nesilaiko šios sutarties 2 punkte numatytų sąlygų.

6. Darbdavys gali nutraukti sutartį nepasibaigus jos terminui:

6.1. jei įdarbintas į Užimtumo fondo remiamus darbus asmuo nutraukia terminuotą darbo sutartį;

6.2. kai pats darbdavys nutraukia terminuotą darbo sutartį Darbo kodekso nustatyta tvarka;

Papunkčio pakeitimai:

Nr. 169, 2002-12-30, Žin., 2003, Nr. 2-63 (2003-01-08), i. k. 1022230ISAK00000169

6.3. kai darbo birža nesilaiko šios sutarties 1.2 ir 1.3 punktuose numatytų sąlygų.

7. Sutartis sudaryta dviem egzemplioriais – po vieną šalims.

8. Ginčai dėl šios sutarties vykdymo sprendžiami įstatymo numatyta tvarka.

9. Sutartis galioja nuo pasirašymo dienos.

Šalių adresai ir kiti rekvizitai

Darbo birža:	Darbdavys:

______________________________________	_________________________________

(adresas, kodas, telefonas)	(adresas, kodas, telefonas)

______________________________________	_________________________________

(banko pavadinimas ir kodas, sąskaitos numeris)	(banko pavadinimas ir kodas, sąskaitos numeris)

______________________________________	_________________________________

______________________________________	_________________________________

(pareigų pavadinimas)	(pareigų pavadinimas)

______________________________________	_________________________________

(parašas)	(parašas)

______________________________________	_________________________________

(vardas ir pavardė) A. V.	(vardas ir pavardė)	A. V.

______________

Pakeitimai:

1.

Lietuvos Respublikos socialinės apsaugos ir darbo ministerija, Įsakymas

Nr. 168, 2002-12-30, Žin., 2003, Nr. 2-62 (2003-01-08), i. k. 1022230ISAK00000168

Dėl socialinės apsaugos ir darbo ministro 2002 m. sausio 28 d. įsakymo Nr. 14 "Dėl Darbo rinkoje papildomai remiamų bedarbių užimtumo rėmimo tvarkos ir Įdarbinimo į Užimtumo fondo remiamus darbus tvarkos patvirtinimo" pakeitimo

2.

Lietuvos Respublikos socialinės apsaugos ir darbo ministerija, Įsakymas

Nr. 169, 2002-12-30, Žin., 2003, Nr. 2-63 (2003-01-08), i. k. 1022230ISAK00000169

Dėl socialinės apsaugos ir darbo ministro 2002 m. sausio 28 d. įsakymo Nr. 14 "Dėl Darbo rinkoje papildomai remiamų bedarbių užimtumo rėmimo tvarkos ir Įdarbinimo į Užimtumo fondo remiamus darbus tvarkos patvirtinimo" pakeitimo

3.

Lietuvos Respublikos socialinės apsaugos ir darbo ministerija, Įsakymas

Nr. A1-82, 2004-03-30, Žin., 2004, Nr. 52-1735 (2004-04-08), i. k. 1042230ISAK000A1-82

Dėl socialinės apsaugos ir darbo ministro 2002 m. sausio 28 d. įsakymo Nr. 14 "Dėl Darbo rinkoje papildomai remiamų bedarbių užimtumo rėmimo tvarkos ir įdarbinimo į Užimtumo fondo remiamus darbus tvarkos patvirtinimo" pakeitimo

4.

Lietuvos Respublikos socialinės apsaugos ir darbo ministerija, Įsakymas

Nr. A1-209, 2004-08-07, Žin., 2004, Nr. 139-5074 (2004-09-16), i. k. 1042230ISAK00A1-209

Dėl socialinės apsaugos ir darbo ministro 2002 m. sausio 28 d. įsakymo Nr. 14 "Dėl Darbo rinkoje papildomai remiamų bedarbių užimtumo rėmimo tvarkos ir Įdarbinimo į Užimtumo fondo remiamus darbus tvarkos patvirtinimo" pakeitimo

5.

Lietuvos Respublikos socialinės apsaugos ir darbo ministerija, Įsakymas

Nr. A1-51, 2005-02-22, Žin., 2005, Nr. 29-913 (2005-03-01), i. k. 1052230ISAK000A1-51

Dėl socialinės apsaugos ir darbo ministro 2002 m. sausio 28 d. įsakymo Nr. 14 "Dėl Darbo rinkoje papildomai remiamų bedarbių užimtumo rėmimo tvarkos ir Įdarbinimo į užimtumo fondo remiamus darbus tvarkos patvirtinimo" pakeitimo